**KATALOG ZNANJA**

**1. IME PREDMETA**

**PRAKTIČNO IZOBRAŽEVANJE – PEDAGOŠKO DELO**

**2. SPLOŠNI CILJI PREDMETA**

Splošni cilji predmeta so:

1. razvijati pozitiven odnos do vzgojno-izobraževalnega dela;
2. razvijati si pedagoški optimizem;
3. spoštovati individualne posebnosti in potrebe učencev;
4. učence upoštevati, spodbujati in obravnavati kot subjekte v vzgojno-izobraževalnem procesu;
5. razumeti organizacijsko kulturo šole.

Specifično strokovno usmerjeni cilji so:

1. sodelovati pri delu na različnih ravneh šole;
2. pod vodstvom mentorja poučevati v baletni dvorani;
3. upoštevati didaktična načela pri načrtovanju in izvedbi pouka;
4. poznati in upoštevati vsebinsko in oblikovno sestavo priprav;
5. analizirati uro po pedagoških načelih;
6. komunicirati z mentorjem, korepetitorjem in učenci.

**3. PREDMETNO-SPECIFIČNE KOMPETENCE**

V predmetu si študent poleg generičnih pridobi naslednje predmetno-specifične kompetence:

1. razumevanje delovanja šole na različnih ravneh;
2. načrtovanje učnega procesa;
3. izvajanje pouka;
4. analiziranje in evalviranje pedagoškega dela;
5. komuniciranje z učenci, sodelavci, starši.

**4. OPERATIVNI CILJi**

|  |  |
| --- | --- |
| INFORMATIVNI CILJI | FORMATIVNI CILJI |
| **1. Razumevanje delovanja šole na različnih ravneh** |
| 1. pozna organizacijo šole;
2. sodeluje pri različnih oblikah dela na šoli;
3. razlikuje naloge posameznih pedagoških delavcev
 | 1. upošteva ustroj šole;
2. sodeluje pri konferencah, govorilnih urah, nastopih;
3. sodeluje z različnimi pedagoškimi delavci
 |
| **2. Načrtovanje učnega procesa**  |
| 1. pozna načrtovanje učnega procesa
 | 1. napiše pripravo skladno s programom pouka (študentova priprava);
2. z mentorjem evalvira in analizira ter dopolni svoje učne priprave
 |
| **3. Izvajanje pouka**  |
| 1. načrtuje pouk;
2. pozna pomen prilagajanja novim okoliščinam;
3. pozna pomen pedagoškega optimizma
 | 1. izvede uro na podlagi svoje učne priprave;
2. izvede uro skladno s pedagoškimi načeli;
3. zna razložiti in demonstrirati pričakovane gibe ter jih povezati v celoto na učencem sprejemljiv način;
4. upošteva posebnosti učencev in jih pri delu spodbuja k vztrajnosti za doseganje ciljev
 |
| **4. Analiziranje in evalviranje pedagoškega dela** |
| 1. razume pomen analize in evalvacije
 | 1. z mentorjem analizira izvedbo na podlagi študentovih priprav;
2. analizira in evalvira pedagoški proces
 |
| **5. Komuniciranje z učenci, sodelavci, starši** |
| 1. pozna različne načine komuniciranja
 | 1. uporablja različne načine komuniciranja;
2. komuniciranje prilagaja situacijam in sogovornikom
 |

**5. OBVEZNOSTI ŠTUDENTOV in POSEBNOSTI V IZVEDBI**

Skupaj 100 ur dela študenta pri delodajalcu (3 KT).